ในปี 2017 บริษัทที่ลงทุนด้านการวิจัยและพัฒนา (Research and Development) หรือ R&D อันดับ 1 คือบริษัทใด
a. Microsoft
b. Alphabet
c. Apple
d. Amazon
e. Intel
คำตอบได้แก่ d.  เพราะว่า ในปี 2017 บริษัทที่ลงทุนด้านการวิจัยและพัฒนา (Research and Development) หรือ R&D อันดับ 1 คือ Amazon โดยลงทุนทั้งหมด 2.26 หมื่นล้านดอลลาร์

ในปี 2017 บริษัทที่ลงทุนด้านการวิจัยและพัฒนา (Research and Development) หรือ R&D มากที่สุด 5 อันดับของสหรัฐอเมริกา ล้วนเป็นบริษัทเทคโนโลยีทั้งสิ้น ได้แก่
อันดับ 1 : Amazon ลงทุนทั้งหมด 2.26 หมื่นล้านดอลลาร์
อันดับ 2 : Alphabet บริษัทแม่ของ Google ลงทุนทั้งหมด 1.66 หมื่นล้านดอลลาร์
อันดับ 3 : Intel ลงทุนทั้งหมด 1.31 หมื่นล้านดอลลาร์
อันดับ 4 : Microsoft ลงทุนทั้งหมด 1.23 หมื่นล้านดอลลาร์
อันดับ 5 : Apple ลงทุนทั้งหมด 1.16 หมื่นล้านดอลลาร์

การลงทุนด้าน R&D ของ Amazon ในปี 2017 เป็นอัตราที่ก้าวกระโดดมาก เพราะในปี 2016 แม้จะครองเบอร์ 1 เช่นกัน แต่ลงทุนในด้านนี้ไปเพียง 1.61 หมื่นล้านดอลลาร์เท่านั้น

ถ้าคิดเป็นจำนวนเงิน ในปี 2017 นั้น Amazon ได้ลงทุนด้าน R&D รวมแล้วสูงกว่าของปี 2016 ถึง 41% หรือถ้าจะเปรียบเทียบให้เห็นภาพ คือ การลงทุนด้าน R&D ของ Amazon ในปี 2017 ที่สูงเฉียด 2.3 หมื่นล้านดอลลาร์ เมื่อนำมาคำนวณแล้ว จะเทียบเท่ากับการลงทุนด้าน R&D ของ Alphabet บริษัทแม่ Google ที่ลงทุนไป 1.66 หมื่นล้านดอลลาร์ รวมกับ Facebook ที่ลงทุนด้าน R&D ในปีที่ผ่านมาเพียง 7.8 พันล้านดอลลาร์เท่านั้น

สำหรับ Amazon ในปี 2017 ได้มีการลงทุนที่สูงมาก ทั้งการพัฒนาระบบคลาวด์ AWS, ลำโพงอัจฉริยะ Alexa รวมไปถึงการเปิดร้านค้าปลีกไร้เงินสด Amazon Go การลงทุนด้าน R&D ที่สูงระดับนี้ อาจทำให้ Amazon พัฒนาสินค้าและบริการ จนทำให้มูลค่าตามราคาตลาดขึ้นอันดับ 1 ของโลก แซงหน้า Apple ได้ในไม่ช้า